O fată de 14 ani, ucisă "din onoare“ de tatăl ei: care e motivul. Reacția președintelui Iranului.
Moartea unei fete de 14 ani a stârnit indignare în Iran. Tatăl adolescentei ar fi ucis-o "din onoare“ după ce tânăra ar fi fugit cu un bărbat de 29 de ani. Președintele iranian, Hassan Rouhani, a cerut noi măsuri de protejare a femeilor.
Probabil că nu îți vine să crezi, dar chiar și în secolul 21 se mai practică, din păcate, așa-numita "crimă de onoare“. S-a întâmplat în Iran, unde tatăl Rominei Ashrafi ar fi ucis-o cu o secera din fermă, după ce a fugit din casa familiei, din nordul Iranului, cu un bărbat de 29 de ani, după cum a informat agenția de știri semi-oficială Fars, citată de CNN.Poliția
l-a arestat pe tatăl adolescentei, dar moartea lui Ashrafi a creat isterie și
indignare în mass-media iraniane. Nu se știe dacă bărbatul în vârstă de 29
de ani va fi acuzat penal. Și ONG-urile au reacționat. Amnesty International a condamnat uciderea și a invitat autoritățile să asigure pedeapsa maximă pentru infracțiune: "Solicităm autorităților și parlamentarilor din Iran să pună capăt violenței împotriva femeilor / fetelor și să încadreze la crimă violența în familie. Trebuie să modifice articolul 301 din Codul Penal pentru a asigura răspunderea penală proporțională cu gravitatea infracțiunii, fără a recurge la pedeapsa cu moartea“. Înaltul
Comisar ONU pentru Drepturile Omului spune că, în prezent, articolul 301 reduce
pedeapsa pentru tații implicați în așa-numitele "crime de onoare“.Președintele Iranului, Hassan Rouhani și-a exprimat "regretul“ pentru moartea lui Ashrafi. În timpul unei întruniri a cabinetului din Teheran, președintele "a dispus studierea și ratificarea accelerate“ a unui proiect de lege care protejează femeile împotriva violenței.